**КРИТЕРИЈУМИ ЗА ДОДЕЛУ УГОВОРА**

**Партија 1**

Набавка услуге изнајмљивања аутомобила са возачем за потребе Развојне агенције Србије

**1. Врста критеријума за доделу уговора**

Наручилац је дефинисао критеријуме за доделу уговора на основу **односа цене и квалитета.**

**2. Релевантни значај у пондерима за сваки елемент критеријума и методологија за избор најповољније понуде**

Оцењивање и рангирање достављених понуда заснива се на укупном збиру бодова (пондера) за следеће елементе критеријума:

1. Цена услуге без ПДВ-а - 70 пондера (цене без ПДВ-а наведене у Обрасцу структуре понуђене цене, под тачком 1. Цена услуге изнајмљивања аутомобила - путничког возила високе класе са возачем: цена услуге изнајмљивања возила са возачем по сату и цена услуге чекања по сату),
2. Просечна старост возила (наведена у Обрасцу структуре понуђене цене, под тачком 2. Просечна старост аутомобила - путничког возила високе класе) – 30 пондера.

Опис елемената критеријума и подкритеријума су наведени у табели како следи:

|  |  |
| --- | --- |
| Елемент критеријума | Број пондера |
| 1. Цена услуге без ПДВ-а | 70 |
| Овај елемент критеријума садржи следеће подкритеријуме, који у укупном збиру чине 70 пондера: | |
| 1.1. Цена услуге изнајмљивања возила са возачем по сату | 50 |
| 1.2. Цена услуге чекања по сату | 20 |
| 2. Просечна старост возила | 30 |
| **УКУПНО 1 + 2** | 100 |

**3.** **Методологија за избор најповољније понуде:**

* ***ЦЕНА УСЛУГЕ ИЗНАЈМЉИВАЊА ВОЗИЛА СА ВОЗАЧЕМ ПО САТУ***

Максималан број пондера за понуду са најнижом ценом услуге изнајмљивања возила са возачем по сату износи **50** пондера.

За остале понуде број пондера се израчунава тако што се у однос ставља цена из понуде са најнижом ценом помножен максималним бројем пондера 50, према понуђеној цени понуђача чија понуда се оцењује, као у формули:

најнижа цена х 50

цена понуђача који се оцењује

*Напомене:*

Приликом оцењивања понуда, заокруживање ће се вршити на две децимале.

Уколико је понуђена цена 0,00 динара, за обрачун ће се користити износ 0,01 динара.

* ***ЦЕНА УСЛУГЕ ЧЕКАЊА ПО САТУ***

Максималан број пондера за понуду са најнижом ценом услуге чекања по сату износи **20** пондера.

За остале понуде број пондера се израчунава тако што се у однос ставља цена из понуде са најнижом ценом помножен максималним бројем пондера 20, према понуђеној цени понуђача чија понуда се оцењује, као у формули:

најнижа цена х 20

цена понуђача који се оцењује

*Напомене:*

Приликом оцењивања понуда, заокруживање ће се вршити на две децимале.

Уколико је понуђена цена 0,00 динара, за обрачун ће се користити износ 0,01 динара.

* ***ПРОСЕЧНА СТАРОСТ ВОЗИЛА***

Максималан број пондера за понуду са најмањом просечном старошћу возила, износи **30** пондера. Просечна старост возила сваког понуђача утврђује се сабирањем пондера за возилa за које понуђач достави очитане саобраћајне дозволе, а у складу са приложеном табелом.

Код овог критеријума бодује се просечна старост возила закључно са даном отварања понуда, и то на следећи начин:

|  |  |  |
| --- | --- | --- |
| **Ред.број** | **Датум прве регистрације** | **Број пондера за аутомобиле - путничка возила високе класе** |
| **1.** | Од 01.01.2024. године до дана отварања понуда | 10 |
| **2.** | Од 01.01.2023. године до 31.12.2023. године | 7 |
| **3.** | Од 01.01.2022. године до 31.12.2022. године | 5 |
| **4.** | Од 07.04.2020. године до 31.12.2021. године | 3 |

**4. Резервни критеријума на основу којих ће Наручилац извршити доделу уговора у ситуацији када постоје две или више понуда са истим бројем пондера**

Уколико две или више понуда имају исти број пондера, као најповољнија биће изабрана понуда оног понуђача чија је цена изнајмљивања возила са возачем по сату нижа.

Уколико две или више понуда имају исти број пондера и исту цену изнајмљивања возила са возачем по сату, као најповољнија биће изабрана понуда оног понуђача који има највећи број возила са датумом прве регистрације од 01.01.2024. године до датума отварања понуда.

Уколико две или више понуда имају исти број пондера, исту цену изнајмљивања возила са возачем по сату, као и исти број возила са датумом прве регистрације од 01.01.2024. године до датума отварања понуда, као најповољнија биће изабрана понуда оног понуђача који има најнижу цену услуге чекања по сату.

Уколико две или више понуда имају исти број пондера, исту цену изнајмљивања возила са возачем по сату, исти број возила са датумом прве регистрације од 01.01.2024. године до датума отварања понуда као и исту цену услуге чекања по сату, најповољнија понуда биће изабрана путем јавног жреба.

**5. Додатна документација – докази потребни за проверу критеријума квалитета**

У складу са прописаним критеријумима за доделу уговора, а којима је као елемент критеријума квалитета одређена просечна старост возила, понуђачи су у обавези да у оквиру своје понуде доставе очитане важеће саобраћајне дозволе за 3 (три) аутомобила - путничка возила високе класе које наводе у Обрасцу струкутре понуђене цене, у табели под тачком 2. Просечна старост аутомобила - путничког возила високе класе.